ตั้งเเต่ปลายเดือนมิถุนายนจนถึงกลางเดือนกรกฏาคม มีพสพ.กับเเฟนมาตลอดไม่ป้องกันเเต่กินยาคุมตลอด แบบ21เม็ด แต่เดือนนี้ปจด.มาน้อยผิดปกติ ไม่ทราบว่าเกิดจากอะไร หรือเป็นเลือดล้างหน้าเด็กค่ะ ถ้าไม่ท้องแนะนำยาคุมกำเนิดที่ทานแล้วไม่อ่วนหน่อยค่ะ
สวัสดีค่ะ หากทานยาคุมกำเนิดอยู่ และทานได้อย่างถูกต้อง ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ และเมื่อทานจนครบ 21 เม็ด แล้วได้มีประจำเดือนมาในช่วงที่เว้นระยะการทานยาคุม 7 วัน ก็จะถือว่าปกติดี แม้จะมีปริมาณประจำเดือนน้อยก็ตาม และการมีประจำเดือน ก็แสดงว่า ไม่ได้มีการตั้งครรภ์เกิดขึ้นส่วนการที่ปริมาณประจำเดือนน้อยกว่าปกติ อาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกบางลง เลือดประจำเดือนจึงมีน้อยลงค่ะ ซึ่งก็ไม่ได้อันตรายอะไรแต่หากเลือดไม่ได้ออกในช่วงที่เว้นระยะการทานยาคุม 7 วัน ก็ถือเป็นเลือดที่เกิดดจากผลข้างเคียงของยาคุม ที่ทำให้มีเลือดออกกะปริดกะปรอยได้ ทั้งนี้ หากไม่แน่ใจ ก็อาจลองตรวจหาการตั้งครรภ์ดูค่ะสำหรับเรื่องของน้ำหนักนั้น ยาคุมจะมีผลทำให้น้ำหนักขึ้นเพียงไม่มาก และจะเป็นเพียงแค่ในช่วง 1-2 แผงแรก หลังจากนั้น ก็จะไม่ได้มีผลอีก ส่วนใหญ่จะเกิดจากพฤติกรรมในการทานอาหารมากกว่า ทั้งนี้ ยาคุมยี่ห้อเดียวกัน จะมีผลในแต่ละคนไม่เหมือนกัน ดังนั้น จึงไม่สามารถบอกได้ว่ายี่ห้ออะไรที่จะเหมาะสมค่ะ